Príloha č. 2 súťažných podkladov – Návrh Zmluvy o dielo

**N Á V R H**

**ZMLUVA O DIELO č. SE-VO1-2022/002115**

uzatvorená v zmysle ustanovení § 536 a nasl. Obchodného zákonníka a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“),

(ďalej len „zmluva“)

**1 Objednávateľ:**

Názov: **Slovenská republika**

 **zastúpená Ministerstvom vnútra Slovenskej republiky**

 Pribinova 2

 812 72 Bratislava

V zastúpení: xxxxxxxxxxxxxx

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

 BIC/SWIFT kód:    SPSRSKBA

(ďalej len „objednávateľ“)

a

**2 Zhotoviteľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

registrácia:

(ďalej len „zhotoviteľ“)

(objednávateľ a zhotoviteľ ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Článok I.**

**Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní. vyhlásilo oznámením č. xxxxx- xxx zverejneným vo Vestníku verejného obstarávania č. xxx/2022 dňa xx.xx.2022 verejnú súťaž na realizáciu zákazky s názvom **„Generálna oprava evakuačnej siete AirTep) (**ďalej len „verejné obstarávanie“).
	2. Na základe vyhodnotenia ponúk bola ponuka zhotoviteľa vybraná ako úspešná ponuka v súlade
	s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky zhotoviteľa sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto zmluvu.
	3. Objednávateľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.
	4. Zhotoviteľ týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.

**Článok II.**

**Predmet zmluvy**

2.1 Predmetom tejto zmluvy je záväzok zhotoviteľa vo vlastnom mene a na vlastnú zodpovednosť zhotoviť objednávateľovi dielo - **generálnu opravu evakuačných sietí AirTep**, v súlade s opisom predmetu zákazky uvedeným v prílohe č. 1 tejto zmluvy a podľa podmienok stanovených v tejto zmluve (ďalej len „dielo“) a záväzok objednávateľa riadne a včas zhotovené dielo prevziať a zaplatiť zaň zhotoviteľovi cenu podľa čl. III. tejto zmluvy.

**Článok III.**

**Cena a platobné podmienky**

* 1. Cena za dielo je stanovená dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov vo výške ... (slovom: ...).
	2. Cena za dielo je stanovená ako konečná a zahŕňa všetky náklady zhotoviteľa spojené alebo súvisiace so zhotovením diela. Objednávateľ neposkytuje na vykonanie diela preddavok.
	3. Cena za dielo bude uhradená na bankový účet zhotoviteľa uvedený v záhlaví tejto zmluvy na základe ním vystavenej faktúry po riadnom a včasnom zhotovení a odovzdaní diela v súlade s čl. VI. tejto zmluvy. Splatnosť faktúry je tridsať (30) dní odo dňa jej doručenia objednávateľovi.
	4. Zhotoviteľ je povinný vystaviť objednávateľovi faktúru na zaplatenie ceny za dielo so všetkými náležitosťami uvedenými v § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra bude objednávateľovi dodaná v dvoch vyhotoveniach. V prípade, že faktúra doručená objednávateľovi tieto náležitosti nebude obsahovať, alebo bude obsahovať nesprávne či neúplné údaje, objednávateľ je oprávnený vrátiť takúto faktúru zhotoviteľovi na prepracovanie a nevzniká mu povinnosť túto faktúru uhradiť.

**Článok IV.**

**Miesto plnenia**

4.1 Miestom zhotovenia diela podľa článku II. tejto zmluvy je: XXX

**Článok V.**

**Odovzdanie diela zhotoviteľovi na plnenie**

* 1. Miestom odovzdania diela na plnenie je:
* 4 ks na Hasičskú stanicu v Petržalke (HS5), Ulica Ondreja Štefanka 8, 851 01 Petržalka.
* 1 ks na Okresné riaditeľstvo Hasičského a záchranného zboru v Prešove, Požiarnická 1, 080 01 Prešov.
	1. Objednávateľ odovzdá dielo s dokumentáciou a zhotoviteľ ho riadne uloží do predpísaného transportného obalu, ktorý dodá zhotoviteľ.
	2. Podpísanie Protokolu o odovzdaní diela zhotoviteľovi na realizáciu diela objednávateľom a zhotoviteľom, sa na účely tejto zmluvy považuje za potvrdenie odovzdania diela zhotoviteľovi na realizáciu diela.
	3. Zhotoviteľ na svoje náklady zabezpečí prepravu diela z miesta odovzdania diela podľa bodu 5.1 tohto článku do miesta plnenia podľa čl. IV. bodu 4.1 tejto zmluvy.

**Článok VI.**

**Prevzatie diela po plnení**

* 1. Zhotoviteľ sa zaväzuje bezodkladne oznámiť objednávateľovi termín odovzdania diela najneskôr však desať (10) dni pred jeho odovzdaním v mieste určenom touto zmluvou poverenej osobe objednávateľa podľa čl. X. bodu 10.5 tejto zmluvy.
	2. Zhotoviteľ na svoje náklady zabezpečí prepravu diela z miesta plnenia podľa bodu 4.1 tejto zmluvy do miesta odovzdania diela podľa bodu 5.1 tejto zmluvy. O odovzdaní a prevzatí spíšu zmluvné strany Preberací protokol.
	3. Zhotoviteľ po vykonaní Generálnej opravy dodá v zmysle bodu V. prílohy č.1 opisu predmetu zákazky osvedčenie o zhode a konfigurácií, osvedčenie o letovej spôsobilosti a záručný list.
	4. Objednávateľ nadobúda vlastnícke právo k dielu dňom jeho protokolárneho prevzatia.

**Článok VII.**

**Kvalita a záruky**

7.1 Kvalita zrealizovaného diela musí zodpovedať platnej technickej dokumentácii výrobcu na generálnu opravu evakuačných sietí AirTep. Kvalita musí spĺňať štandardy ktoré sú potrebné na vydanie oprávnenia o letovej spôsobilosti a ostatných certifikátov v zmysle bodu V. prílohy č. 1 opisu predmetu zákazky.

7.2 Poskytovateľ poskytne Objednávateľovi na dodané služby záruku 5 (päť) rokov. Záručná doba začína plynúť od okamihu odovzdania predmetov na príslušné miesta v zmysle článku V. bod 5.1 tejto zmluvy.

7.3 Na vady diela sa primerane aplikujú ustanovenia Obchodného zákonníka.

7.4 Vady diela sa objednávateľ zaväzuje bezodkladne písomne oznámiť zhotoviteľovi a zhotoviteľ sa zaväzuje
tieto vady na vlastné náklady odstrániť do 30 dní od doručenia písomnej reklamácie a to po celú dobu trvajúcej záruky.

7.5 V prípade, že Objednávateľovi bude spôsobená škoda spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

**Článok VIII.**

**Sankcie a zodpovednosť za škodu**

* 1. V prípade omeškania zhotoviteľa so zhotovením a/alebo odovzdaním diela objednávateľovi v čase dohodnutom touto zmluvou je objednávateľ oprávnený účtovať zhotoviteľovi zmluvnú pokutu vo výške 0,05% z ceny za dielo a to za každý i začatý deň omeškania.
	2. V prípade omeškania zhotoviteľa s plnením povinnosti odstrániť vady diela podľa čl. VII. bod 7.4 tejto zmluvy, je oprávnený objednávateľ účtovať zhotoviteľovi zmluvnú pokutu vo výške 0,05% z ceny za dielo za každý i začatý deň omeškania.
	3. V prípade omeškania objednávateľa s uhradením ceny za dielo dohodnutej touto zmluvou v lehote splatnosti je zhotoviteľ oprávnený od objednávateľa požadovať úroky z omeškania v zákonom stanovenej výške za každý i začatý deň omeškania.
	4. Zmluvné strany sú zodpovedné za škodu spôsobenú druhej zmluvnej strane porušením povinností podľa tejto zmluvy, pričom sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany zhotoviteľa objednávateľovi.

**Článok IX.**

**Práva a povinnosti zmluvných strán**

* 1. Pri plnení povinností v zmysle tejto zmluvy je zhotoviteľ povinný postupovať tak, aby nepoškodzoval alebo neohrozoval dobré meno objednávateľa alebo jeho oprávnené záujmy a zhotoviteľ je povinný poskytnúť objednávateľovi všetku potrebnú súčinnosť smerujúcu k naplneniu účelu tejto zmluvy.
	2. Zhotoviteľ sa zaväzuje, že zhotovenie diela podľa tejto zmluvy bude poskytovať v súlade s pokynmi objednávateľa a včas mu oznámi všetky skutočnosti, ktoré môžu mať vplyv na zmenu zhotovenia diela.
	3. Zhotoviteľ je povinný pri plnení tejto zmluvy postupovať so všetkou odbornou starostlivosťou a zaväzuje sa vykonať dielo požadované objednávateľom riadne a včas s tým, že zhotovené dielo musí zodpovedať podmienkam stanoveným v tejto zmluve, požiadavkám a pokynom objednávateľa.
	4. Zhotoviteľ sa zaväzuje dodržiavať pri plnení tejto zmluvy všeobecne záväzné právne predpisy platné na území Slovenskej republiky vzťahujúce sa alebo súvisiace s dielom.
	5. Zhotoviteľ sa zaväzuje, že bude pri zhotovení diela podľa tejto zmluvy plne rešpektovať aj vnútorné predpisy objednávateľa, pokiaľ s nimi bude písomne oboznámený.
	6. Zhotoviteľ je povinný zachovávať mlčanlivosť o informáciách poskytnutých objednávateľom v súvislosti s zhotovením diela počas doby platnosti tejto zmluvy aj po jej skončení. Zmluvné strany sa dohodli, že všetky informácie, ktoré si zmluvné strany navzájom poskytnú, sú dôverného charakteru a bez písomného súhlasu zmluvných strán ich nemôžu poskytnúť tretím osobám. Záväzok zachovávať mlčanlivosť podľa tohto bodu zmluvy sa nevzťahuje na informácie, ktoré sa stanú verejne známe a prístupné. Za porušenie povinnosti mlčanlivosti sa nepovažuje ani to, ak je zmluvná strana povinná dôvernú informáciu oznámiť na základe zákonom stanovenej povinnosti.
	7. V Prílohe č. 3 sú uvedené údaje o všetkých známych subdodávateľoch zhotoviteľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	8. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	9. V prípade zmeny subdodávateľa je zhotoviteľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa bodu 9.7, pričom pri výbere subdodávateľa musí zhotovieľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	10. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	11. Zhotoviteľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, pokiaľ sa ho povinnosť zápisu do registra partnerov verejného sektora týka.

**Článok X.**

**Korešpondencia a kontaktné osoby**

* 1. Ak v tejto zmluve nie je uvedené inak, akákoľvek korešpondencia medzi zmluvnými stranami v súvislosti s touto zmluvou musí mať písomnú formu a musí sa doručiť poštou ako doporučená zásielka s doručenkou alebo kuriérom, faxom, emailom alebo osobne s vyžiadaním potvrdenia o prijatí na nasledujúce adresy druhej zmluvnej strane.
	2. Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:
* ak adresát korešpondenciu prevezme,
* uplynutím troch (3) pracovných dní do jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú alebo ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu ak adresát prevzatie korešpondencie odmietne.
	1. Korešpondencia doručovaná osobne sa považuje za doručenú:
* ak adresát korešpondenciu prevezme,
* okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
* okamihom odmietnutia prevziať korešpondenciu, ak adresát prevzatie korešpondencie odmietne.
	1. V prípade korešpondencie zasielanej faxom alebo emailom sa korešpondencia považuje za riadne doručenú len

 za predpokladu, že druhá zmluvná strana potvrdí jej prevzatie.

* 1. Poverenými kontaktnými osobami pre účely plnenia tejto zmluvy sú:

Za zhotoviteľa:

meno a priezvisko

funkcia,

tel. číslo,

e-mail.

Za objednávateľa:

mjr. Igor Dritomský

veliteľ čaty HS5/1 HaZÚ hl. mesta SR.

číslo: +421 948 700 104

e-mail. igor.dritomsky@minv.sk

**Článok XI.**

**Trvanie a skončenie zmluvy**

* 1. Zhotoviteľ sa zaväzuje zhotoviť a odovzdať dielo objednávateľovi najneskôr do tridsať (30) dní od nadobudnutia účinnosti tejto zmluvy.
	2. Zmluvu je možné skončiť:
		+ 1. písomnou dohodou zmluvných strán,
			2. písomným odstúpením od zmluvy,
			3. písomnou výpoveďou.
	3. Objednávateľ je oprávnený odstúpiť od tejto zmluvy v prípade podstatného porušenia zmluvných povinností zo strany zhotoviteľa. Za podstatné porušenie zmluvných povinností sa považuje, ak zhotoviteľ:
1. vstúpil do konkurzného konania alebo reštrukturalizácie, ktoré sa voči nemu začalo po podpise tejto zmluvy
2. vstúpil do likvidácie,
3. ak koná v rozpore s touto zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,
4. ak poruší povinnosti podľa čl. IX bodov 9.5, 9.8 - 9.11 tejto zmluvy,
5. nebol v čase uzavretia tejto zmluvy zapísaný v registri partnerov verejného sektora v zmysle zákona o verejnom obstarávaní alebo bol z toho registra vymazaný.
6. Objednávateľ je oprávnený od tejto zmluvy odstúpiť aj:
7. keď sa pre zhotoviteľa stalo plnenie zmluvných povinností celkom nemožným,
8. ak v čase uzavretia tejto zmluvy existoval dôvod na vylúčenie zhotoviteľa pre nesplnenie podmienok účasti podľa § 32 ods. 1 písm. a) zákona o verejnom obstarávaní,
9. ak táto zmluva nemala byť uzavretá so zhotoviteľom v súvislosti so závažným poručením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie.
	1. Zhotoviteľ je oprávnený odstúpiť od tejto zmluvy v prípade podstatného porušenia zmluvných povinností zo strany objednávateľa. Za podstatné porušenie zmluvných povinností zo strany objednávateľa sa považuje, ak je objednávateľ v omeškaní s úhradou faktúry o viac ako šesťdesiat (60) dní po lehote jej splatnosti.
	2. Odstúpenie od tejto zmluvy musí byť v písomnej forme a preukázateľne doručené druhej zmluvnej strane. Dňom doručenia písomného prejavu vôle odstúpenia od zmluvy jednou zo Zmluvných strán táto zmluva zaniká. Odstúpenie od zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto zmluvy. Zmluvná strana, ktorá odstúpi od zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
	3. Túto zmluvu môže objednávateľ písomne vypovedať bez udania dôvodu s výpovednou lehotou jeden (1) mesiac. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená zhotoviteľovi.

**Článok XII.**

**Záverečné ustanovenia**

* 1. Táto zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.
	2. Právne vzťahy touto zmluvou výslovne neupravené sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky.
	3. Zmluva môže byť doplnená a zmenená len na základe písomného, očíslovaného a zmluvnými stranami

 podpísaného dodatku.

* 1. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
	2. Zmluva je vyhotovená v piatich (5) vyhotoveniach, pričom objednávateľ obdrží tri (3) vyhotovenia a zhotoviteľ obdrží dve (2) vyhotovenia.
	3. Zmluvné strany prehlasujú, že si dohodu prečítali, jej obsahu porozumeli, pričom ju na znak súhlasu s jej

 obsahom slobodne a vážne vlastnoručne podpisujú.

Príloha č. 1: Opis predmetu zákazky

Príloha č. 2: Štruktúrovaný rozpočet ceny

Príloha č. 3: Informácie o subdodávateľoch

V Bratislave ….............................. V …...............................

…................................................... …....................................................

za objednávateľa za zhotoviteľa